د کډوالو یوه بله کښتۍ هم ډوبه شوه او لس تنه مړه دي
اروپا په لاره د پنا غوښتونکو یوه بله کښتۍ هم په سمندر کې ډوبه شوې دې، په کښتې افغانان هم ناست وو.
اروپا ته په لاره د پناه غوښتونکو یوه بل کښتۍ هم ډوبه شوې او شاوخوا لس تنه په کې مړه شوي دي. په مړو کې ښځې او ماشومان هم شته دي. د ترکیی خبري اژانس ډوگان وايي چې ۴۳ تنه ژغورل شوي دي. د ترکیې ساحلي ساتونکي لگیا دي چې نور کسان پېدا او یا وژغوري. د هغوی کښتۍ د ترکیې د غربي ساحل نه د یونان د لابوس ټاپو ته روانه وه چې د سمندر زورورو څپو لاندې کړه او د ایژن په بحیره کې غرقه شوه. په کښتۍ کې افغانان او سوريایان هم ناست وو. یوه ژغورل شوي کس د فرانسې خبري اژانس ته ویلي دي چې د شاوخوا ۲۰ ملګرو مړی او ژوندی یې ورک دي. سختې یخنۍ او د سمندر زورورو څپو هم اروپا ته د مهاجرو د ورتللو لړۍ نه ده بنده کړې. ترکیی د اروپایي اتحادیې سره په تیر نومبر کې داسې معامله وکړه چې درې ملیارد ډالره به ورکوي چې د مهاجرو روان بهیر لږ ورو کړي. زیاتره دغه پناه غوښتونکي په منځنی ختیځ او افریقایي هیوادونو کې د غربت او داخلي جنکونو له کبله خپل هېوادونه پرېږدي. دا په داسې حال کې ده چې ځینو اروپايي هېوادونو وار د مخه د یو شمېر کډوالو د ویستلو بهیر پيل کړی دی او یا يې پیلوي. د کډوالو چارو نړیوالې ادارې وايي ۲۰۱۵ کال کې په سمندر کې د کښتیو د ډوبېدو او پناه غوښتونکو د مړینې له کبله تر ټولو بد کال و.